als_Latn dik_Latn sna_Latn
Të gjithë talentet e futbollit, të gjeneratave të ndryshme të lindur në vitin 1999, 2000, 2001, gjatë dy ditëve të kaluara kanë pasur rastin të dëshmojnë cilësitë e tyre para trajnerëve të Akademisë së Reading-ut, skuadrës së njohur angleze, në kampin e organizuar për grupmosha të reja në Shkup (tek fusha e shkollës së futbollit “Albion”) dhe Tetovë.
Në një konkurrencë të madhe prej rreth 300 vetave, shtatë prej tyre janë zgjedhur për të udhëtuar në Angli, gjatë muajit gusht, për të vijuar testimet tjera në Akademinë e Reading-ut.
Ata janë: Shaip Veseli (Fortuna 2009), Agon Elezi (Albion), Faton Islami (Dardanët), Shpend Hasani (Shkëndija), Besart Rexhepi (Zhelinë), Durim Beqiri (Gostivar) dhe Muharrem Mislimi (Dardanët).
Sipas asaj që mëson gazeta “Lajm”, menaxheri Mursel Rexhepi (ndërmjetësues në ardhjen e Reading) është më se i kënaqur nga puna që e ka bërë në vend, dhe shpreson se këta fëmijë të përzgjedhur do të kalojnë filtrin përfundimtar në gusht.
“Ishte kënaqësi të jesh në mesin e talenteve shqiptar. Fëmijët treguan cilësi të larta humane, por edhe talent të madh si futbollist”, tha Rexhepi.
I tërë projekti i testimit të talentëve të rinj shqiptar ishte ndërmjetësuar nga ishfutbollisti, Besim Reçi, i cili me hapa të ngadalshëm, por të sigurte po ecën drejt menaxhimit të transferimit të futbollistëve në ekipet evropiane.
Në mesin e talenteve të zgjedhur është edhe Shaip Veseli i klubit “Fortuna 2009” nga Hasanbegu.
“Ardhja e Akademisë së Reading-ut në Shkup dhe Tetovë ishte një mundësi e mirë që fëmijët tanë të tregojnë aftësitë e tyre prej futbollisti. Më vjen mirë që skautët e Reading, zgjodhën shtatë futbollist nga Maqedonia, në mesin e të cilëve edhe Veselin e skuadrës sime. Tani skeptikët binden s’e kemi talente, ashtu që tash e tutje na mbetet të punojmë edhe më shumë dhe prindërit e futbollistëve mos të jenë skeptik s’e nga Maqedonia nuk mund të dalin futbollist të mirë”, tha trajneri i Fortuna 2009, Safet Ademi.
Kjo është hera e parë që një kamp i një skuadre evropiane, organizohet pa kurrfarë kompensimi nga fëmijët. Kjo sqaron se me çfarë serioziteti janë duke punuar drejtuesit e Reading, pasi të gjitha ekipet evropiane deri me tani kampet i organizonin me pagesë.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn